Nagy verést ígérnek a Sztárbox szereplõi
A tavalyi Sztárboxon volt olyan idõszak, amit a hivatalos mérések szerint 2,73 millió magyar figyelt, így az idei ütésváltás is várhatóan igen nézett lesz. Mi mindenesetre elmentünk, hogy megnézzük, hazai sztárjaink, médiaszereplõink közül ki mekkorát üt, hány szendvicset eszik, és hogy mutat rövidgatyában, félmeztelenül, csinos bokszkesztyûben. Megnyugtató volt látni, hogy egyedül a volt villalakó, Indián érkezett füstölgõ cigivel.
Komolyan veszi az RTL Klub, komolyan veszi a résztvevõk négyötöde, a tavalyi gálát pedig átlagban 2,5 millió ember nézte végig, úgyhogy mi is komolyan vesszük. Az akkori 50 százalék feletti közönségarány pedig nem rekord ugyan, de legalábbis csúcsközeli eredmény volt.

A 2004-es nézettségi mutató annak fényében is igen jelentõs, hogy ugyanazon az estén az elsõ Megasztár utolsó elõtti döntõje zajlott, melyen Gáspár Laci búcsúzott. Nos, ezt a mûsort verte le a tavalyi Dopeman-Majka, Kozsó-Bebe és Anettka-Pandora bunyó, azaz hiába fanyalog az értelmiség, nem tudunk úgy tenni, mintha ez a mûsor nem lenne.

2004. március 27-én volt az elsõ ilyen bokszgála, a teljes lakosságot vizsgálva, este tíz körül 2,73 millió nézõ követte figyelemmel az AGB Hungary adatai szerint. Már ez 53,3 százalékos közönségarányt ért el, de még ennél is jobbat az utolsó két meccs, ugyanis a nagyszájú rapperek dühös bunyójára már 58,2 százalék kapcsolt oda.

A száraz adatok szerelmeseinek: Kozsó - Bebe 2,31 milló nézõ, VV Szilvi - Survivor Tünde 2,56, Segal - VV Szabolcs 2,73, Pandora - Anettka 2,66, Majka - Dopeman 2,38 millió nézõ. Az utóbbira láthatóan többen lefeküdtek aludni (vagy elmentek egy bálba), hiszen éjfélre lett vége.

A boksz itthon felettébb népszerû, így az is érdekes, ha ismert emberek ütlegelik ütemesen egymás fejét. "Olyan emberekkel akarunk dolgozni, akik igazán erõs karakterek. Nem elég a nagy név, ismert arc, legyen hozzá érzelmi kötõdés" - mondta korábban az [origo]-nak Schiwert Takács László fõszerkesztõ, aki szerint fontos, hogy a bunyósoknak vagy szívbõl drukkoljon a nézõ, vagy erõsen kívánja bukásukat. És ez itt a lényeg: bizonyára sok tartózkodó, vonakodó értelmiségi is odakapcsol majd a csatornára, legalább pár percre, hogy megnézze, miképp verik péppé Fekete Pákót vagy mekkora zakót kap Ganxsta. Sokan persze annak örülnének, ha mindenki egyszerre püfölné egymást a ringben, de erre e bulira még várni kell.

Kokó szerint ez komolyabb harc lesz, mint a tavalyi volt, akkor ugyanis többen nem vették elég komolyan a bokszot. Az [origo]-nak elmondta, hogy Niki Belucci napi két edzéssel készül, és csak kevesen lazsálnak: "Pákó eleinte viccre vette a figurát, neki fontosabb volt a bevonulás, az öltözék. Azért az elmúlt tíz napban beerõsített, készült. Erõszakosan támad, kellemetlen stílusban nyomul. Rékasi Károly rengeteget edz, neki Ganxsta Zolee lesz az ellenfele. Utóbbi a vérében bízik, abban, hogy kemény gyerek. Heti három-négy edzésen õ is ott van, de nem készül olyan intenzíven. Indián szorgalmas, kemény, fiatalkorában sportolt, tavaly a VV-villában is hajtotta magát."

Világ- és olimpiai bajnokunk elmondta az [origo]-nak, hogy Fazekas orrsérüléssel küszködött, másnak a bokszcipõ törte fel a lábát, Frenkinek is az orra fájt, valaki meg hasizomhúzódás miatt nyafogott.

Kokó szerint ezúttal lesz KO is: "Meglepetés születhet. A Frenki-Leo meccs sem lefutott, utóbbi hihetetlenül keményen akarja a gyõzelmet. A kisebb sérülésekkel számoltunk, hiszen ezek civil emberek, akik hat héten át hirtelen sportolóként kezdenek készülni."
Sztárbox Niki Belucci Ganxsta Zolee Leo India Sztárbox 2